13.12.2014. Službeni list Europske unije L 358/17 ODLUKE ODLUKA POLITIČKOG I SIGURNOSNOG ODBORA BiH/22/2014 od 4. prosinca 2014. o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke BiH/19/2012 (2014/898/ZVSP) POLITIČKI I SIGURNOSNI ODBOR, uzimajući u obzir Ugovor o Europskoj uniji, a posebno njegov članak 38. treći stavak, uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini ('), a posebno njezin članak 6. stavak 1., budući da: (1) — Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) za donošenje daljnjih odluka o imenovanju zapovjednika snaga EU-a. (2) = PSO je 27. studenoga 2012. donio Odluku BiH/19/2012 (*) o imenovanju generala bojnika Dietera HEIDECKERA zapovjednikom snaga EU-a za vojnu operaciju Europske unije u Bosni i Hercegovini. (3) — Zapovjednik operacije EU-a preporučio je da se generala bojnika Johanna LUIFA imenuje novim zapovjednikom snaga EU-a za vojnu operaciju Europske unije u Bosni i Hercegovini kako bi preuzeo dužnost od generala bojnika Dietera HEIDECKERA. (4) — Vojni odbor EU-a podržao je preporuku. (5) — Odluku BiH/19/2012 trebalo bi stoga staviti izvan snage. (6) — U skladu s člankom 5. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. (7) _ Europsko vijeće je 12. i 13. prosinca 2002. u Kopenhagenu donijelo deklaraciju u kojoj se navodi da se dogovori ,Berlin plus" i njihova provedba primjenjuju samo na one države članice Unije koje su ili članice NATO-a ili stranke ,Partnerstva za mir" i koje su slijedom toga sklopile bilateralne sigurnosne sporazume s NATO-om, DONIO JE OVU ODLUKU: Članak 1. General bojnik Johann LUIF imenuje se zapovjednikom snaga EU-a za vojnu operaciju Europske unije u Bosni i Hercegovini od 15. prosinca 2014. Članak 2. Odluka BiH/19/2012 stavlja se izvan snage. (') SLL 252, 28.7.2004., str. 10. () Odluka Političkog i sigurnosnog odbora BiH/19/2012 od 27. studenoga 2012. o imenovanju zapovjednika snaga EU-a za vojnu opera- ciju Europske unije u Bosni i Hercegovini (SL L 333, 5.12.2012., str. 45.).